ซื้อสุทธิ SET50 Put หลังจากดัชนีพลิกปิดบวกวานนี้
SET50 DW ยังคงได้รับความสนใจต่อเนื่องหลังจากดัชนีหลักทรัพย์อ้างอิงเคลื่อนไหวผันผวนระหว่างวัน
28 พ.ค. 2558

บล.แมคควอรี กล่าวว่า SET50 DW ยังคงได้รับความสนใจต่อเนื่องหลังจากดัชนีหลักทรัพย์อ้างอิงเคลื่อนไหวผันผวนระหว่างวัน โดยทั้ง  SET50 Index และสัญญาซื้อขายล่วงหน้า S50M15 เปิดลบ และมีแรงขายกดดันระหว่างวัน แต่สามารถพลิกกลับมาปิดบวกได้ในช่วงท้ายตลาด ขณะที่นักลงทุนเข้าซื้อ SET50 Call มาตั้งแต่ก่อนหน้านี้ 
โดยปริมาณการซื้อขายส่วนใหญ่อยู่ในกลุ่ม DW ที่เคลื่อนไหวตอบสนองต่อการเปลี่ยนแปลงของดัชนีหลักทรัพย์อ้างอิงได้ดี เช่น S5028C1506A เป็นต้น ทั้งนี้ ในระหว่างวันยังเห็นนักลงทุนเทรด SET50 Put สลับด้วย ตัวอย่างเช่น S5028P1506B  ส่วนการซื้อขาย DW บนหุ้นรายตัวยังคงกระจายตัวในหลายกลุ่มหลักทรัพย์ โดยสำหรับ DW28 ที่ได้รับความสนใจเช่น ITD28C1509A, PTT28C1510A และ TRUE28C1509B เป็นต้น
ดัชนีราคา SET50 Index  ปิดปรับตัวเพิ่มขึ้น +0.21% ส่วนสัญญาซื้อขายล่วงหน้า S50M15 ปิดปรับตัวเพิ่มขึ้น +0.13% ส่งผลให้ SET50 Call กลับมาบวกตามได้ เช่น S5028C1506A +2.9% S5028C1506B +11.1% และ S5028C1509A +2.2% เป็นต้น ขณะที่ SET50 Put ปรับตัวลดลง เช่น S5028P1509A -1.9% และ S5028P1506B -4.8% 
ขณะที่หุ้นรายตัวผันผวน โดยกลุ่มที่ปรับตัวขึ้นได้ ได้แก่ Call DW กลุ่มรับเหมาก่อสร้าง หลังจากที่หุ้นอ้างอิงปรับตัวขึ้นจากข่าวการลงทุนในโครงการรถไฟความเร็วสูงและเส้นทางเศรษฐกิจสายใต้  เช่น ITD28C1508A +50.0%  เทียบกับหุ้นอ้างอิงที่ปรับตัวขึ้น +1.4%  STEC28C1508A +14.3% เทียบกับหุ้นอ้างอิงที่ปรับตัวขึ้น +2.4% นอกจากนี้ยังมีกลุ่มสายการบินและการท่องเที่ยวที่ปรับตัวขึ้น เช่น THAI28C1507A +37.5% เทียบกับหุ้นอ้างอิงที่ปรับตัวขึ้น +5.3% เป็นต้น  ขณะที่กลุ่มที่ปรับตัวลงได้แก่ กลุ่มพลังงาน ซึ่งส่งผลให้ Put DW ปรับตัวขึ้น เช่น PTT28P1511A +6.0% เทียบกับหุ้นอ้างอิงที่ปรับตัวลง -1.4%
อย่างไรก็ตาม การดีดตัวขึ้นมาปิดบวกของดัชนีหลักทรัพย์วานนี้ ส่งผลให้นักลงทุนบางส่วนซื้อสุทธิใน SET50 Put  โดยข้อมูลการซื้อขายของ DW28 วานนี้ ระบุว่า มีแรงซื้อสุทธิใน SET50 Put  ตัวอย่างเช่น S5028P1506A 3.2 ล้านหน่วย ขณะที่นักลงทุนขายสุทธิ SET50 Call เช่น S5028C1506A 3.2 ล้านหน่วย  ส่วนใน DW บนหุ้นรายตัว วอลุ่มซื้อขายค่อนข้างกระจาย โดยมีแรงซื้อสุทธิใน TRUE28C1508A 2.7 ล้านหน่วย SIRI28C1509B 1.8 ล้านหน่วย และ KBAN28C1510A 1.5 ล้านหน่วย ขณะที่มีแรงขายสุทธิใน PTT28C1508A 14.6 ล้านหน่วย และ BCP28C1507A 1.7 ล้านหน่วย ตามลำดับ 
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 31,750.70 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  1,091.01 ล้านบาท
คิดเป็น 3.4%  